Diari Oficial de la Generalitat Valenciana


Sumari del DOGV 3376, del 19-11-1998 (1998/9150)

ORDRE de 23 d'octubre de 1998, del conseller d'Economia, Hisenda i Administració Pública, per la qual es crea el fitxer automatitzat de dades de caràcter personal denominat HUMAN1.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/10/23/(1)/dof/vci/html**

### Dades del document

Número de DOGV
:   3376

Data del DOGV
:   19-11-1998

Secció del DOGV
:   I. DISPOSICIONS GENERALS

Número del document
:   1998/9150


Data del document
:   23-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 23 d'octubre de 1998, del conseller d'Economia, Hisenda i Administració Pública, per la qual es crea el fitxer automatitzat de dades de caràcter personal denominat HUMAN1. [1998/L9150]
  
La Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal, estableix, en l'article 18, que en els fitxers automatitzats de les administracions públiques es crearan, modificaran i suprimiran mitjançant disposició de caràcter general pública en el Boletín Oficial del Estado o diari oficial corresponent.
  
En compliment d'aquest precepte i de la disposició addicional segona de la Llei Orgànica esmentada, es promulgà l'Ordre de 20 de juliol de 1994, de la Conselleria d'Administració Pública, reguladora dels fitxers de tractament automatitzat de caràcter personal creats fins a la data. Entre els fitxers inclosos en l'annex figura el denominat Registre de Personal, les finalitats del qual són la gestió i la tramitació d'incidències en la vida administrativa o laboral dels empleats de la Generalitat Valenciana.
  
En aquests moments, es fa necessària l'adopció de les mesures necessàries per afrontar les noves exigències de la gestió de personal, com també la renovació dels sistemes informàtics que donen suport al fitxer Registre de Personal. Tot això condueix a la creació d'un nou fitxer que manté les dades de l'anterior i a més hi incorpora uns altres.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creats o gestionats pels distints òrgans i entitats de l'administració de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici dels quals recau en la conselleria competent per raó de la matèria.
  
Per tot això, i en virtut del que estableix l'article 35 de la Llei de Govern Valencià i 27.1 h) de la Llei de la Funció Pública Valenciana,
  
ORDENE
  
Article 1
  
D'acord amb el que preveu l'article 18 de la Llei Orgànica 5/1992, de 29 d'octubre, i als efectes que hi preveu, es crea el fitxer automatitzat de dades de caràcter personal que es descriu en l'annex d'aquesta ordre.
  
Article 2
  
El fitxer automatitzat que es descriu en l'annex es regirà pel que estableix la Llei Orgànica 5/1992, i també pel que disposa la Llei de Funció Pública Valenciana, la seua normativa de desplegament, particularment el Decret 60/1986, de 19 de maig, del Govern Valencià, pel qual s'implanta el Registre de Personal de la Generalitat Valenciana, i altres disposicions dictades per a l'aplicació d'aquest. Estarà sotmés, en tot cas, a les normes legals i reglamentàries de superior rang que li siguen aplicables.
  
Article 3
  
El titular de l'òrgan administratiu responsable del fitxer adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 5/1992, de 29 d'octubre, i en les seues normes de desplegament.
  
DISPOSICIÓ TRANSITÒRIA
  
El fitxer denominat Registre de Personal, creat per Ordre 20 de juliol de 1994, de la Conselleria d'Administració Pública, romandrà en ús i serà actualitzat fins que el responsable del fitxer que es crea per la present ordre informe favorablement sobre la seua adequació a les finalitats i usos previstos, i la Sotssecretaria per a la Modernització de les Administracions Públiques de la Conselleria d'Economia, Hisenda i Administració Pública emeta dictamen favorable relatiu a la suficiència de les condicions tècniques del nou fitxer per a garantir els principis de la protecció de dades establits en el títol II de la Llei Orgànica 5/1992. Una vegada complits aquests tràmits, es procedirà d'acord amb el que preveu l'article 18 de l'esmentada Llei Orgànica per a la supressió del fitxer Registre de Personal.
  
DISPOSICIÓ FINAL
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
València, 23 d'octubre de 1998
  
El conseller d'Economia, Hisenda i Administració Pública,
  
JOSÉ LUIS OLIVAS Martínez
  
ANNEX
  
a) Denominació del fitxer: HUMAN1
  
b) Finalitat i ús del fitxer: la gestió del personal i la tramitació d'incidències administratives o laborals dels empleats públics de l'administració de la Generalitat Valenciana, així com el manteniment del Registre de Personal de la Generalitat Valenciana.
  
c) Persones o col·lectius afectats: personal al servei de l'administració del Govern Valencià, així com els aspirants a prestar-hi serveis, i que figuren en les borses de treball per a l'ingrés a la Funció Pública Valenciana
  
d) Procediment de recollida de les dades de caràcter personal:
  
- Dades que hi ha en el Registre de Personal
  
- Dades que hi ha en els expedients personals dels afectats
  
- A través dels mateixos afectats
  
- Per al personal que accedisca a la Funció Pública Valenciana mitjançant transferències d'altres administracions públiques, o per subrogació en aquestes, les dades subministrades pels seus òrgans competents
  
e) Estructura bàsica del fitxer automatitzat i tipus de dades de caràcter personal incloses en aquest:
  
- Dades d'identificació dels afectats
  
- Número de Registre de Personal dels afectats
  
- Relació jurídica dels afectats
  
- Grup de titulació
  
- Cos, escala o categoria professional, si és el cas
  
- Dades relatives a la forma d'ingrés en l'administració del Govern Valencià
  
- Dades relatives a situacions administratives
  
- Dades relatives a consolidació de conceptes retributius
  
- Dades relatives a reconeixement d'antiguitat i triennis
  
- Dades relatives a pèrdua de condició de funcionari
  
- Dades relatives a l'extinció i suspensió del contracte de treball
  
- Dades relatives a règim de previsió i situacions en relació amb aquest
  
- Dades relatives als llocs de treball ocupats
  
- Dades relatives a autorització i reconeixement de compatibilitats
  
- Dades relatives a premis, sancions, condecoracions, mencions
  
- Dades relatives a títols, diplomes i idiomes
  
- Dades relatives a permisos, llicències i vacances
  
- Dades relatives a l'exercici de càrrec sindical pels afectats
  
- Dades relatives a expedients administratius en els quals els afectats figuren com interessats
  
f) Cessions de dades de caràcter personal previstes:
  
- Al Registre Central de Personal
  
- A les unitats de personal dels distints departaments del Govern Valencià i organismes dependents, en la mesura necessària per a l'exercici de les seues competències
  
g) Òrgan de l'administració responsable del fitxer automatitzat: Direcció General de Funció Pública, de la Conselleria d'Economia, Hisenda i Administració Pública


Còpia Permalink ELI